Klubsterre puik | Netwerk24
Deur Madli Grobbelaar 14 April 2021 06:22
Franco Froneman en Pheletso Motta is as vanjaar se Motus Ford-klubgholfkampioene in Kroonstad aangewys.Foto: Verskaf
Die Motus Ford-klubgholfkampioenskaps­byeenkoms is in Maart by die Kroonstad-buiteklub aangebied.
Franco Froneman, met 'n telling van 141 oor 36 putjies, is die sesde keer agtereenvolgens as klubkampioen in die mansafdeling gekroon. In die B-afdeling vir mans het Japie Malherbe gewen en in die C-afdeling Leon Els.
Pheletso Motta is as die vroue­klubkampioen vir 2021 gekroon, met Christelle Froneman as die wenner in die B-afdeling en Herna Els as die C-afdeling se algehele wenner.
Die netto-wenner in die A-afdeling vir mans is Burger Geldenhuys, in die B-afdeling Gert Wessels en in die C-afdeling Chris Cornelissen. Marie Louw is as die netto-wenner aangewys wat die vroue betref.